Testaroli
Testaroli, baʼzan testarolo deb ham ataladi, italyan oshxonasiga tegishli yupqa xamirli makaron yoki non turi boʻlib, suv, un va tuz yordamida dumaloq shaklda tayyorlanadi, soʻngra rombik yoki toʻrtburchak shakllarga boʻlinadi. Lunigiana mintaqasida va Italiyaning tarixiy hududida keng tarqalgan taom turi boʻlib, u Italiyaning etrusk sivilizatsiyasiga aloqador qadimiy makarondir. Testaroli „eng qadimiy makaron turi“ deb taʼriflangan. Shuningdek, mazkur taom Italiyaning janubiy Liguria va shimoliy Tuscaany mintaqalariga mansub mahalliy taom hisoblanadi. Testaroli tekis yuzada yoyiladigan xamirdan tayyorlanadi. U anʼanaviy ravishda testo, issiq, tekis yuzaga ega boʻlgan terrakota yoki choʻyandan tayyorlangan taom pishirishishga moʻljallangan idishda pishiriladi, taom nomi shundan kelib chiqqan. Baʼzan qaynoq suvda yana bir marta pishiriladi va keyin dasturxonga tortiladi. Testaroli baʼzan non deb, baʼzan esa krep deb ataladi. U pesto sousi yoki zaytun moyi, pecorino, parmesan va sarimsoq kabi boshqa ingredientlar bilan bezatilgan boʻlishi mumkin. Falsi testaroli al ragù ham xuddi shunday taom boʻlib, u toʻgʻralgan makaron xamiri va ragù sousi yordamida tayyorlanadi.